Atlético Madrid
Store norske leksikon,Sport og spill,Ballsport,Fotball,Spansk fotball
Atlético Madrid er en spansk idrettsklubb, stiftet i 1903. Klubben ble stiftet av baskere og het opprinnelig Athletic Club de Madrid frem til 1939, da navnet ble skiftet til Athletic Aviación. Siden 1947 har klubbnavnet vært Club Atlético de Madrid.
Atlético Madrid spiller i Primera División (La Liga) sesongen 2022/2023, som regjerende ligamester.Atlético Madrids hjemmebane er fra sesongstart 2017/2018 Estadio Wanda Metropolitano. Fra 1966 til 2017 var Estadio Vicente Calderón hjemmebanen. Hjemmedraktene består av røde og hvite vertikalstripete trøyer, blå bukser.Atlético Madrid er en av de mest meritterte spanske klubbene, med elleve La Liga- og ti Copa del Rey-mesterskap i fotball. Klubben har også meritter i europeiske turneringer; vant Cupvinnercupen i 1962, og Europaligaen i 2010 og 2012. Blant klubbens mest kjente spillere finner man Adelardo, Luis Aragonés, Adrián Escudero, Diego Simeone, Fernando Torres, Sergio Agüero og Diego Forlán.Blant de mest meritterte trenerne i klubbhistorien har vært Ricardo Zamora, Helenio Herrera, José Villalonga, Luis Aragonés, Radomir Antić, Quique Flores og Diego Simeone. Meritter  La Liga i 1939/1940, 1940/1941, 1949/1950, 1950/1951, 1965/1966, 1969/1970, 1972/1973, 1976/1977, 1995/1996, 2013/2014 og 2020/2021 Copa del Rey i 1959/1960, 1960/1961, 1964/1965, 1971/1972, 1975/1976, 1984/1985, 1990/1991, 1991/1992, 1995/1996 og 2012/2013 Spansk supercup i 1985/1986 og 2014/2015 Cupvinnercupen i 1961/1962 Europaligaen i 2009/2010 og 2011/2012 Den interkontinentale cupen i 1974/1975 Den europeiske supercupen i 2010/2011 og 2012/2013 Rekorder Største hjemmeseier i ligaen: Atlético – Hércules 9-0 (1955/1956) og Atlético – Las Palmas 9-0 (1957/1958) Største borteseier i ligaen: Sporting Gijón – Atlético 2-7 (1947/1948) Største ligatap: Celta – Atlético 8-1 (1954/1955) Flest mål i La Liga: Adrián Escudero, 150 Flest kamper i La Liga: Adelardo, 401 Vinnere av Pichichi-trofeet: 10 – Pruden Sánchez (1940/1941), José Eulogio Gárate (1968/1969, 1969/1970 og 1970/1971), Luis Aragonés (1969/1970), Hugo Sánchez (1984/1985), Baltazar (1988/1989), Manolo Sánchez (1991/1992), Christian Vieri (1997/1998), Diego Forlán (2008/2009) Vinnere av Zamora-troféet: 12 – Fernando Tabales (1939/1940), Marcel Domingo (1948/1949), Miguel Reina (1976/1977), Abel Resino (1990/1991), José Francisco Molina (1995/1996), Thibaut Courtois (2012/2013 og 2013/2014), Jan Oblak (2015/2016, 2016/2017, 2017/2018, 2018/2019 og 2020/2021) Les mer i Store norske leksikon fotball spansk fotball